ข้อกำหนดมหาวิทยาลัยแม่ฟ้าหลวง ว่าด้วย ตราสัญลักษณ์ ของมหาวิทยาลัยแม่ฟ้าหลวง พ.ศ. 2543

/-ข้อกำหนดมหาวิทยาลัยแม่ฟ้าหลวง
ข้อกำหนดมหาวิทยาลัยแม่ฟ้าหลวง
ว่าด้วย ตราสัญลักษณ์
ของมหาวิทยาลัยแม่ฟ้าหลวง พ.ศ. ๒๕๔๓[๑]
 

โดยที่สมควรมีข้อกำหนดเกี่ยวกับตราสัญลักษณ์ของมหาวิทยาลัยแม่ฟ้าหลวงเพื่อเป็นเครื่องหมายน้อมรำลึกถึงสมเด็จพระศรีนครินทราบรมราชชนนี
ที่ทรงมีคุณูปการยิ่งใหญ่ต่อวงการศึกษา สาธารณสุข
การพัฒนาสิ่งแวดล้อมและการพัฒนาคุณภาพชีวิตประชากร
จนเป็นที่มาแห่งการสถาปนามหาวิทยาลัยแม่ฟ้าหลวงขึ้นใน พ.ศ. ๒๕๔๑
และโดยพระบรมราชานุญาตให้เชิญอักษรพระนามาภิไธย
ประกอบตราสัญลักษณ์ของมหาวิทยาลัยได้

อาศัยอำนาจตามความในมาตรา
๑๗ (๒) และมาตรา ๕๖ แห่งพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑
สภามหาวิทยาลัยแม่ฟ้าหลวงในการประชุม ครั้งที่ ๕/๒๕๔๓ เมื่อวันที่ ๑๘ ตุลาคม ๒๕๔๓
จึงมีมติให้ตราข้อกำหนดไว้ ดังต่อไปนี้

ข้อ
๑ ข้อกำหนดนี้เรียกว่า ข้อกำหนดมหาวิทยาลัยแม่ฟ้าหลวง
ว่าด้วยตราสัญลักษณ์ของมหาวิทยาลัยแม่ฟ้าหลวง พ.ศ. ๒๕๔๓

ข้อ
๒
ให้ใช้ข้อกำหนดนี้ตั้งแต่บัดนี้เป็นต้นไป

ข้อ
๓
ให้อธิการบดีมหาวิทยาลัยแม่ฟ้าหลวงรักษาการตามข้อกำหนดนี้

ข้อ
๔
ให้ตราสัญลักษณ์ของมหาวิทยาลัยแม่ฟ้าหลวงมีลักษณะ และส่วนประกอบดังต่อไปนี้
๔.๑
อักษรพระนามาภิไธยย่อ ของสมเด็จพระศรีนครินทราบรมราชชนนีพื้นสีทอง อักษรย่อ ส.
สีแดง และ ว. สีขาว อันเป็นเครื่องหมายแห่งความจงรักภักดีของประชาชน บุคลากร
และนักศึกษาของมหาวิทยาลัย และเพื่อความเป็นสิริมงคล
๔.๒
เลข ๘ และ ๙ สีทอง ประกอบตราสัญลักษณ์ ประดิษฐานภายใต้ ฉัตร ๗ ชั้น สีทอง เลข ๘
อยู่เหนือคำว่า มหาวิทยาลัย เลข ๙ อยู่เหนือคำว่า แม่ฟ้าหลวง หมายถึง
สมเด็จพระศรีนครินทราบรมราชชนนี ทรงเป็นพระบรมราชชนนีของพระมหากษัตริย์ รัชกาลที่
๘ และรัชกาลที่ ๙ แห่งพระบรมราชจักรีวงศ์
๔.๓
ดอกไม้ (ดอกลำดวน) กลีบขาว ประดับด้วยใบไม้สีขาวสลับสีทอง หมายถึง
ความมุ่งมั่นของมหาวิทยาลัยที่จะพัฒนาและส่งเสริมสิ่งแวดล้อมและพัฒนาคุณภาพชีวิตของประชาชนอย่างต่อเนื่อง
๔.๔
สีสัญลักษณ์ ใช้สีแดงและสีทอง
สีแดง
เป็นสีประจำวันพระราชสมภพ (วันอาทิตย์) ของสมเด็จพระศรีนครินทราบรมราชชนนี
สีทอง
เป็นสีที่แสดงถึงความเจริญรุ่งเรืองของมหาวิทยาลัย

ข้อ
๕
ให้ใช้ตราสัญลักษณ์ตามในแบบแนบท้ายข้อกำหนดนี้


ประกาศ ณ วันที่ ๒๑
ตุลาคม พ.ศ. ๒๕๔๓
พลตำรวจเอก
เภา สารสิน
นายกสภามหาวิทยาลัยแม่ฟ้าหลวง
[เอกสารแนบท้าย]

๑.
ตราสัญลักษณ์ของมหาวิทยาลัยแม่ฟ้าหลวง
๒.
ความหมายของตราสัญลักษณ์ของมหาวิทยาลัยแม่ฟ้าหลวง

(ดูข้อมูลจากภาพกฎหมาย)






































ดลธี/พิมพ์
๗ ธันวาคม ๒๕๕๓

มณฑิตา/ผู้จัดทำ
๘
ธันวาคม ๒๕๕๓

วิภา/ผู้ตรวจ
๒๕ พฤษภาคม ๒๕๕๔

















































[๑] ราชกิจจานุเบกษา เล่ม ๑๑๘/ตอนพิเศษ ๖๖ ง/หน้า ๒๓/๑๘ กรกฎาคม ๒๕๔๔